**Шаруашылық жүргізу құқығындағы**

**мемлекеттік кәсіпорын басшыларының,**

**оның орынбасарларының,**

**бас (аға) бухгалтерiнiң, лауазымдық**

**айлықақыларының және**

**өзге де сыйақылар жүйелерінің**

**мөлшерiн белгілеу тәртібін бекіту туралы**

Қазақстан Республикасының 2011 жылғы 1 наурыздағы «Мемлекеттік мүлік туралы» Заңының 138 бабының 3 тармағына сәйкес, Қазақстан Республикасы Денсаулық сақтау және әлеуметтік даму министрінің 2015 жылғы 29 мамырдағы «Денсаулық сақтау ұйымдарының қызметкерлерін тегін медициналық көмектің кепілді көлемі аясында шаралар кешенін көрсетуге қатысатындарды ынталандыру ережесін бекіту туралы» № 429 бұйрығына сәйкес, **БҰЙЫРАМЫН:**

1. Павлодар облысының шаруашылық жүргізу құқығындағы мемлекеттік кәсіпорын басшысының, оның орынбасарларының, бас (аға) бухгалтерiнiң лауазымдық айлықақыларының және өзге де сыйақылар жүйелерінің мөлшерiн белгілеу тәртібі бекітілсін.
2. Осы бұйрықтың орындалуын бақылау басшының орынбасары Ж.З. Ақбұзаовқа жүктелсін.
3. Денсаулық сақтау басқармасының 2015 жылғы 3 сәуірдегі «Денсаулық сақтау ұйымдарының қызметкерлерін тегін медициналық көмектің кепілді көлемі аясында шаралар кешенін көрсетуге қатысатындарды ынталандыру ережесін бекіту туралы» № 189-Ө бұйрығының күші жойылсын.
4. Осы бұйрық қол қойылған күннен бастап күшіне енеді.

**Денсаулық сақтау**

**басқармасының басшысы Н. Қасымов**

Денсаулық сақтау басқармасы

басшысының 2015 ж.14.10.

№ 196-Ө бұйрығымен бекітілді

**Павлодар облысы шаруашылық жүргізу құқығындағы мемлекеттік кәсіпорын басшысының, оның орынбасарларының, бас (аға) бухгалтерiнiң лауазымдық айлықақыларының және өзге де сыйақылар жүйелер мөлшерiн белгілеу тәртібі**

1. **Жалпы ережелер**

1. Шаруашылық жүргізу құқығындағы мемлекеттік кәсіпорын басшысының, оның орынбасарларының, бас (аға) бухгалтерiнiң лауазымдық айлықақыларының және өзге де сыйақылар жүйелер мөлшерiн анықтау тәртібі (бұдан әрі - Тәртіп) Қазақстан Республикасының 2011 жылғы 1 наурыздағы «Мемлекеттік мүлік туралы» Заңының 138 бабының 3 тармағы негізінде әзірленген, Қазақстан Республикасы Денсаулық сақтау және әлеуметтік даму министрлігінің 2015 жылғы 29 мамырдағы «Денсаулық сақтау ұйымдарының қызметкерлерін тегін медициналық көмектің кепілді көлемі аясында шаралар кешенін көрсетуге қатысатындарды ынталандыру ережесін бекіту туралы» N 429 бұйрығы негізінде басшылық қызметтегі қызметкерлердің еңбегіне ақы төлеу және ынталандыру мәселелеріне бірыңғай әдістемені қамтамасыз ету мақсатында және еңбекке ақы төлеу жүйесін, сыйақы беру тәртібін және шарттарын, сонымен қатар шаруашылық жүргізу құқығындағы мемлекеттік кәсіпорын (бұдан әрі - Кәсіпорын) басшысына, оның орынбасарларына, бас (аға) бухгалтерiне (бұдан әрі – кәсіпорынның басшылық қызметтегі қызметкерлері) тоқсан сайынғы жұмыстың қорытындылары бойынша сыйақы төлемдерін анықтайды.

2. Осы Тәртіпте қолданылатын негізгі ұғымдар:

1) сыйақы – жеткен табыстарды материалдық ынталандыру және жұмыс тиімділігін арттыру мақсатында жұмыс нәтижелеріне байланысты кәсіпорынның басшылық қызметтегі қызметкерлеріне төленетін сыйақы немесе сараланған еңбек төлемі;

2) лауазымдық қызметақы – қызметкердің біліктілігін, орындалатын жұмыстың күрделілігін, санын, сапасын және шарттарын ескере отырып еңбек нормаларын орындағаны үшін бір айда төленетін атаулы айлық жалақы мөлшері;

3) еңбекке ақы төлеу – Қазақстан Республикасының Еңбек Кодексіне және Осы Тәртіпке, сонымен қатар келісімдермен, еңбек, ұжымдық шарттармен және жұмыс берішінің актілеріне сәйкес қызметкерге оның еңбегі үшін сыйақының міндетті төлемдерін қамтамасыз ететін қатынастар жүйесі.

Жұмыс қорытындылары бойынша сыйақылар тұрақты сипатта емес.

3. Осы Тәртіп үшін кәсіпорынның басшылық қызметтегі қызметкерлеріне:

1) бірінші басшы (бас дәрігер, директор);

2) бірінші басшының орынбасарлары;

3) бас (аға бухгалтер) жатады.

4. Кәсіпорынның басшылық қызметтегі қызметкерлерінің еңбектерін төлеу және сыйақысы ағымдағы қаржылық жылда кәсіпорынның қаржы-шаруашылық әрекеті жоспарында (даму жоспары) еңбекті төлеуге көзделген қаражат есебінен төленеді.

5. Сыйақы бюджеттік және бюджеттен тыс қаражаттарынан қалыптасқан үнемділіктің есебінен төленеді.

**2. Еңбекақы мөлшерін белгілеу**

6. Кәсіпорынның басшылық қызметтегі қызметкерлерінің лауазымдық қызметақы мөлшері алдыңғы тоқсан бойынша (1:1,25) сол кәсіпорын дәрігерінің сараланған еңбек төлемін ескере отырып ең төмен жалақыдан 1,25-тен аспауы тиіс.

7. Кәсіпорынның басшылық қызметтегі қызметкерлерінің лауазымдық қызметақы мөлшерлері барлық қосымша төлемдерді және үстемеақыларды ескере отырып саралана анықталады және төмендегі мөлшерде белгіленеді:

1) бірінші басшы (бас дәрігер, директор) - 100%

2) басшының емдеу-алдын алу жұмысы жөніндегі орынбасары – басшының қызметақысынан 80%.

3) басшының орынбасарлары - басшының қызметақысынан 70%.

4) бас (аға бухгалтер) – басшының қызметақысынан 70%.

**3. Тоқсанның жұмыс қорытындылары бойынша сараланған еңбекақыны төлеу шарттары және тәртібі**

8. Кәсіпорынның басшылық қызметтегі қызметкерлерінің өндірістің тиімділігін және жұмыс сапасын арттыруда материалдық мүдделерін күшейту үшін тоқсанның жұмыс қорытындылары бойынша сараланған еңбекақы төлемдері жүргізіледі.

9. Есепті мерзімнің саранған еңбекақысы:

алынбаған тәртіптік жаза болса;

денсаулық сақтаудың тиісті субъектісінде бір айдан кем жұмыс істегендерге;

сынау мерзімі кезеңінде;

оқу демалысында, Қазақстан Республикасының еңбек заңнамасына сәйкес 14 күнтізбелік күннен асатын еңбек демалысында, тоқсан сайынғы есепті мерзімде және 30 күнтізбелік күннен асатын еңбекақы сақталмайтын еңбек демалысында болған жағдайда;

14 күнтізбелік күннен асатын еңбек демалысында, тоқсан сайынғы есепті мерзімде және 30 күнтізбелік күннен асатын уақытша еңбекке жарамсыздық кезінде;

есепті мерзім аяқталғанға дейін жұмыстан босатылған кезде;

10. Кәсіпорынның басшылық қызметтегі қызметкерлеріне жұмыс қорытындылары бойынша сараланған еңбекақы мөлшері осы бұйрыққа №1 қосымшаға сәйкес қызметті бағалау негізінде денсаулық сақтау басқармасы органымен анықталады.

11. Денсаулық сақтау субъектісі бірінші басшыларының сараланған еңбекақысы дәрігерлік персонал 50% қамтылған жағдайда дәрігерлік персоналдың сараланған еңбекақының орташа сомасынан 150% мөлшерінде анықталады және лауазымдық еңбекақыдан бір айлық мөлшерінен аспауы тиіс. Сараланған еңбекақы мөлшері бірінші басшының сараланған еңбекақы мөлшерінен емдеу жұмыс жөніндегі басшының орынбасарларына 80%, орынбасарларға 70%, бас бухгалтерлерге 70% көлемінде белгіленеді. Егерде сараланған еңбкақы 50%-дан төмен дәрігерлік персоналға төленген болса, бірінші басшыға сараланған еңбекақы төленбейді.

12. Медициналық ұйымдардың басшылары Байқау кеңесі немесе күнделікті қызметтегі комиссияға толық және нақты ақпаратты №1 қосымшаға сай ұсынуға жеке жауапты болады.

**4. Сыйақы төлеу тәртібі және шарттары**

13. Басшылық қызметтегі қызметкерлері қызметінің нәтижелерін сипаттайтын, сыйақы беруге құқық беретін негізгі көрсеткіштер:

1. еңбек тәртібін сақтау;

2. басқарма басшылығының бұйрықтарын, тапсырмаларын және азаматтардың өтініштерін уақытылы және сапалы орындау;

3. Мерейтойлар (50-жас мерейтойы, 60-жас мерейтойы, зейнеткерлікке шығу).

4. Мерекелік күндер.

14. Сыйақы:

1. алынбаған тәртіптік жаза болса;

2. осы кәсіпорында бір айдан кем жұмыс істегендерге;

3.сынау мерзімі кезеңінде

4. кредиторлық қарыз болған жағдайда;

5. шығын болған жағдайда;

6. қызметкер жұмыстан босатылған кезде берілмейді.

15. Денсаулық сақтау басқармасының органдарының актілерімен басшылық қызметтегі қызметкерлері сыйақы мөлшері анықталады.